أصغر فرهادي ۱۳۵۱ اۊرديبهشت ما ۱۷ ايصفهانˇ خۊميني شأرˇ ميئن بيچئه بۊبؤ. فرهادي؛ کارگردان ؤ فيلمنامه-نويس ؤ تهيه گۊدنکس ايسه. اينˇ نادرˇ سيوايي سيمينˇ جيˇ فيلم اۊسکار ؤ گۊلدن گؤلۊبˇ بخترين فيلمˇ خارجي زوؤنه هأيته. أصغر فرهادي ۲۰۱۶ کنˇ فيلمˇ فستيوالˇ ميئن؛ فۊرتنکسˇ فيلمˇ ويسين جايزهٔ بهترين فيلمنامهٰ کسب بؤده. فۊرتنکس ۲۰۱۷ اۊسکارˇ ميئن جايزهٔ بهترين فيلمˇ خارجي زوؤنه هأيته. أصغر فرهادي ترامپˇ دستۊرˇ ويسين گه هفته کشوره؛ آمريکا أمأنˇ ويسين ممنۊع بؤده-بۊ (گه ايرانأني يکته أز اي کشورؤن بۊ) اي مراسمˇ ميئن شرکت نؤده ؤ فيرۊز نادري ؤ أنۊشه أنصارئه خۊ جا بخسأنئه مراسمˇ ميئن.